अपनी मांगों को लेकर ग्राम रोजगार सेवक संगठन के पदाधिकारी लखनऊ के चक्कर लगा रहे हैं तो जिलों में भी धरना-प्रदर्शन और ज्ञापन का सिलसिला जारी है। आजमगढ़ में शनिवार को ग्राम रोजगार सेवक संघ के पदाधिकारियों ने 1039 कर्मचारियों की तरफ से डीएम को मिलकर मुख्यमंत्री के नाम ज्ञापन सौंपा। संघ के जिलाध्यक्ष प्रदीप सिंह बताते हैं, “करीब 14 माह से मानदेय नही मिला है, जिसके चलते हमारी रोजी-रोटी चलनी मुश्किल हो गई है।